title: Decizia Consiliului din 27 octombrie 2003 de aprobare a aderării Comunității Europene la Protocolul referitor la Aranjamentul de la Madrid privind înregistrarea internațională a mărcilor, adoptat la Madrid la 27 iunie 1989

text:
Anunţ juridic important

|

32003D0793

Official Journal L 296 , 14/11/2003 P. 0020 - 0021 Ediţie specială în limba cehă Chapter 17 Volume 01 P. 315  - 316 Ediţie specială în limba estonă Chapter 17 Volume 01 P. 315  - 316 Ediţie specială în limba maghiară Chapter 17 Volume 01 P. 315  - 316 Ediţie specială în limba lituaniană Chapter 17 Volume 01 P. 315  - 316 Ediţie specială în limba letonă Chapter 17 Volume 01 P. 315  - 316 Ediţie specială în limba malteză Chapter 17 Volume 01 P. 315  - 316 Ediţie specială în limba polonă Chapter 17 Volume 01 P. 315  - 316 Ediţie specială în limba slovacă Chapter 17 Volume 01 P. 315  - 316 Ediţie specială în limba slovenă Chapter 17 Volume 01 P. 315  - 316

		20031027Decizia Consiliuluidin 27 octombrie 2003de aprobare a aderării Comunității Europene la Protocolul referitor la Aranjamentul de la Madrid privind înregistrarea internațională a mărcilor, adoptat la Madrid la 27 iunie 1989(2003/793/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308, coroborat cu articolul 300 alineatul (2) teza a doua, și articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social European [3],întrucât:(1) Regulamentul (CE) nr. 40/94 al Consiliului din 20 decembrie 1993 privind marca comunitară [4], întemeiat pe articolul 308 din tratat, prevede crearea și asigurarea bunei funcționări a unei piețe care oferă condiții analoage celor de pe o piață națională. Pentru a permite realizarea unei astfel de piețe și consolidarea unității sale, regulamentul menționat a instituit sistemul mărcii comunitare care conferă întreprinderilor dreptul de a dobândi, în conformitate cu o procedură unică, mărci comunitare care beneficiază de o protecție uniformă și își produc efectul pe întregul teritoriu al Comunității.(2) La încheierea lucrărilor pregătitoare inițiate de Organizația Mondială a Proprietății Intelectuale, cu participarea statelor membre părți la Uniunea de la Madrid, a statelor membre care nu sunt părți la Uniunea de la Madrid și a Comunității Europene, conferința diplomatică reunită în vederea încheierii unui protocol referitor la Aranjamentul de la Madrid privind înregistrarea internațională a mărcilor adoptă, la 27 iunie 1989 la Madrid, Protocolul referitor la Aranjamentul de la Madrid privind înregistrarea internațională a mărcilor (denumit în continuare "Protocolul de la Madrid").(3) Protocolul de la Madrid a fost adoptat în vederea introducerii unui anumit număr de elemente noi în sistemul de înregistrare internațională a mărcilor instituit prin Aranjamentul de la Madrid privind înregistrarea internațională a mărcilor din 14 aprilie 1891, astfel cum a fost modificat (denumit în continuare "Aranjamentul de la Madrid") [5].(4) Protocolul de la Madrid are drept obiectiv facilitarea accesului anumitor state, în special statelor membre care nu sunt în prezent părți, la sistemul de înregistrare internațională a mărcilor.(5) În raport cu Aranjamentul de la Madrid, una din principalele inovații introduse de Protocolul de la Madrid, la articolul 14, constă în faptul că oferă posibilitatea unei organizații interguvernamentale care posedă un oficiu regional destinat înregistrării mărcilor cu efect pe teritoriul organizației să devină parte la protocolul menționat.(6) Posibilitatea oferită unei organizații interguvernamentale care posedă un oficiu regional destinat înregistrării mărcilor de a deveni parte la Protocolul de la Madrid a fost introdusă în acest protocol mai ales pentru a permite aderarea Comunității Europene.(7) Protocolul de la Madrid a intrat în vigoare la 1 decembrie 1995 și a devenit operațional la 1 aprilie 1996, la aceeași dată ca și sistemul mărcii comunitare.(8) Sistemul mărcii comunitare și sistemul de înregistrare internațională instituit prin Protocolul de la Madrid sunt complementare. În consecință, pentru a permite întreprinderilor să beneficieze de avantajele sistemului mărcii comunitare prin intermediul Protocolului de la Madrid și invers, ar trebui să se permită solicitanților care depun o cerere de marcă comunitară și titularilor unei astfel de mărci să solicite protecția internațională a mărcilor lor prin depunerea unei cereri internaționale în temeiul Protocolului de la Madrid și, invers, titularii înregistrărilor internaționale în temeiul Protocolului de la Madrid să fie autorizați să solicite ca mărcile lor să beneficieze de protecția conferită de către sistemul mărcii comunitare.(9) De asemenea, stabilirea unei legături între sistemul mărcii comunitare și sistemul de înregistrare internațională prevăzut de Protocolul de la Madrid ar permite promovarea unei dezvoltări armonioase a activităților economice, eliminarea denaturării concurenței, reducerea costurilor și îmbunătățirea integrării și funcționării pieței interne. În consecință, aderarea Comunității la Protocolul de la Madrid este necesară pentru a spori atractivitatea sistemului mărcii comunitare.(10) Comisia Comunităților Europene ar trebui să fie autorizată să reprezinte Comunitatea în cadrul adunării Uniunii de la Madrid după aderarea Comunității la Protocolul de la Madrid. Comunitatea Europeană se abține să emită un aviz adunării în ceea ce privește chestiunile legate exclusiv de Acordul de la Madrid.(11) Competența, în ceea ce privește Comunitatea Europeană, de a încheia acorduri sau de a adera la tratate internaționale rezultă nu doar dintr-o atribuire explicită prin tratat, ci poate decurge și din alte dispoziții prevăzute de tratat și din acte adoptate, în cadrul acestor dispoziții, de către instituțiile Comunității.(12) Prezenta decizie nu aduce atingere dreptului statelor membre de a participa la adunarea Uniunii de la Madrid pentru a reprezenta propriile mărci naționale,DECIDE:Articolul 1Protocolul referitor la Aranjamentul de la Madrid privind înregistrarea internațională a mărcilor, adoptat la Madrid la 27 iunie 1989 (denumit în continuare "Protocolul de la Madrid") se aprobă în numele Comunității Europene în ceea ce privește chestiunile ce intră în competența acesteia.Textul Protocolului de la Madrid se anexează la prezenta decizie.Articolul 2(1) Președintele Consiliului este autorizat să depună instrumentul de aderare la directorul general al Organizației Mondiale a Proprietății Intelectuale de la data la care Consiliul va fi adoptat măsurile necesare stabilirii unei legături între marca comunitară și protocolul de la Madrid.(2) Declarațiile și notificarea, anexate la prezenta decizie, se anexează la instrumentul de aderare.Articolul 3(1) Comisia este autorizată să reprezinte Comunitatea Europeană la sesiunile Adunării Uniunii de la Madrid, care se desfășoară sub auspiciile Organizației Mondiale a Proprietății Intelectuale.(2) În toate chestiunile care intră în competența Comunității Europene cu privire la mărcile comunitare, Comisia negociază în cadrul adunării Uniunii de la Madrid în numele Comunității, după cum urmează:(a) poziția pe care Comunitatea Europeană poate fi chemată să o adopte în cadrul adunării este pregătită de grupul de lucru competent din Consiliu sau, dacă acest lucru nu este posibil, la reuniunile ad hoc convocate în cursul desfășurării lucrărilor din cadrul Organizației Mondiale a Proprietății Intelectuale;(b) în ceea ce privește deciziile ce presupun modificarea Regulamentului (CE) nr. 40/94 sau a oricărui alt act al Consiliului care necesită unanimitatea, poziția Comunității Europene este stabilită de Consiliu, hotărând în unanimitate, la propunerea Comisiei;(c) în ceea ce privește alte decizii ce au incidență asupra mărcii comunitare, poziția Comunității este stabilită de Consiliu, hotărând cu majoritate calificată, la propunerea Comisiei.Adoptată la Luxemburg, 27 octombrie 2003.Pentru ConsiliuPreședinteleA. Matteoli[1] JO C 293, 5.10.1996, p. 11.[2] JO C 167, 2.6.1997, p. 252.[3] JO C 89, 19.3.1997, p. 14.[4] JO L 11, 14.1.1994, p. 1. Regulament, astfel cum a fost modificat ultima dată prin Regulamentul (CE) nr. 1653/2003 (JO L 245, 29.9.2003, p. 36).[5] Aranjamentul de la Madrid privind înregistrarea internațională a mărcilor, astfel cum a fost revizuit ultima dată la Stockholm la 14 iulie 1967 și astfel cum a fost modificat la 2 octombrie 1979.--------------------------------------------------


title: 2014/565/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/169

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2012
   (2014/565/UE)
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2012,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2012, însoțit de răspunsurile centrului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0207/2014),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 21.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2015/1147 a Consiliului din 13 iulie 2015 de numire a unui supleant grec în cadrul Comitetului Regiunilor

text:
               14.7.2015

               RO

               Jurnalul Oficial al Uniunii Europene

               L 186/1

         DECIZIA (UE) 2015/1147 A CONSILIULUI
   din 13 iulie 2015
   de numire a unui supleant grec în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului elen,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Kostas BAKOGIANNIS,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               domnul Theodoros GOTSOPOULOS, Politically accountable to the Regional Council of Attica.

         Articolul 2
   Prezenta decizie intră în vigoare la data adoptării.

      Adoptată la Bruxelles, 13 iulie 2015.

            Pentru Consiliu

            Președintele

         F. ETGEN

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: 2011/342/UE: Decizia Băncii Centrale Europene din 9 mai 2011 de modificare a Deciziei BCE/2004/3 privind accesul public la documentele Băncii Centrale Europene (BCE/2011/6)

text:
               16.6.2011

               RO

               Jurnalul Oficial al Uniunii Europene

               L 158/37

         DECIZIA BĂNCII CENTRALE EUROPENE
   din 9 mai 2011
   de modificare a Deciziei BCE/2004/3 privind accesul public la documentele Băncii Centrale Europene
   (BCE/2011/6)
   (2011/342/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.3,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (1), în special articolul 23,
   întrucât:

               (1)

               Potrivit articolului 127 alineatul (6) din Tratatul privind funcționarea Uniunii Europene, Consiliul poate încredința Băncii Centrale Europene (BCE) misiuni specifice privind politicile în domeniul supravegherii prudențiale a instituțiilor de credit și a altor instituții financiare, cu excepția întreprinderilor de asigurări. Consiliul și-a exercitat această opțiune și, în temeiul articolului 2 din Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (2), a încredințat BCE misiunea de a asigura secretariatul Comitetului european pentru risc sistemic (CERS) și de a furniza pe această cale suport analitic, statistic, logistic și administrativ pentru CERS. În acest context, BCE va trebui de asemenea să elaboreze sau să păstreze documente privind activitățile, politicile sau deciziile sale legate de CERS, care se vor încadra în categoria documentelor BCE în sensul Deciziei BCE/2004/3 din 4 martie 2004 privind accesul public la documentele Băncii Centrale Europene (3).

               (2)

               Deși, potrivit articolului 7 alineatul (1) din Regulamentul (UE) nr. 1096/2010, secretariatul CERS asigură aplicarea Deciziei BCE/2004/3 care definește condițiile și limitele în care CERS trebuie să acorde acces la documentele CERS, BCE trebuie să adapteze Decizia BCE/2004/3 astfel încât aceasta să reflecte faptul că BCE va elabora sau va păstra documente privind activitățile, politicile sau deciziile sale legate de CERS care se vor încadra în categoria documentelor BCE în sensul Deciziei BCE/2004/3.

               (3)

               Este necesar să se asigure că BCE va avea posibilitatea de a refuza accesul la documentele privind activitățile, politicile sau deciziile întemeiate pe articolul 127 alineatele (5) și (6) din tratat și elaborate sau păstrate de BCE în domeniul stabilității financiare, inclusiv cele privind suportul furnizat CERS de BCE, atunci când divulgarea acestora ar aduce atingere protecției intereselor publice în ceea ce privește stabilitatea sistemului financiar din cadrul Uniunii.

               (4)

               De asemenea, este necesară modificarea corespunzătoare a Deciziei BCE/2004/3, astfel încât să reflecte modificările terminologice și renumerotarea articolelor ca urmare a intrării în vigoare a Tratatului de la Lisabona,

         ADOPTĂ PREZENTA DECIZIE:
   Articolul 1
   Decizia BCE/2004/3 se modifică după cum urmează:

               1.

               Articolul 4 alineatul (1) se modifică după cum urmează:

                           (a)

                           la litera (a) se adaugă următoarea liniuță:

                                       „—

                                       stabilitatea sistemului financiar în cadrul Uniunii sau într-un stat membru;”;

                           (b)

                           termenii „Comunității”, „comunitară” și „comunitar” se înlocuiesc cu termenul „Uniunii”.

               2.

               La articolul 4 alineatul (4) se adaugă următoarea teză:
               „În ceea ce privește cererile de acces la documentele Comitetului european pentru risc sistemic, se aplică Decizia CERS/2011/5 a Comitetului european pentru risc sistemic din 3 iunie 2011 privind accesul public la documentele Comitetului european pentru risc sistemic (4), adoptată în baza articolului 7 din Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (5).

               3.

               La articolul 8, trimiterile la articolul 230 sunt înlocuite cu trimiteri la articolul 263, iar trimiterile la articolul 195 sunt înlocuite cu trimiteri la articolul 228 din tratat.

         Articolul 2
   Prezenta decizie intră în vigoare la 18 iunie 2011.

      Adoptată la Frankfurt pe Main, 9 mai 2011.

            Președintele BCE

         Jean-Claude TRICHET

      (1)  JO L 80, 18.3.2004, p. 33.

      (2)  JO L 331, 15.12.2010, p. 162.

      (3)  JO L 80, 18.3.2004, p. 42.

      (4)  JO C 176, 16.6.2011, p. 3.

      (5)  JO L 331, 15.12.2010, p. 162.”


title: Decizia nr. 2066/2003/CE a Parlamentului European și a Consiliului din 10 noiembrie 2003 privind continuarea aplicării tehnicilor de anchetă areolară și de teledetecție la statisticile agricole pentru perioada 2004-2007 și de modificare a Deciziei nr. 1445/2000/CE

text:
Anunţ juridic important

|

32003D2066

Official Journal L 309 , 26/11/2003 P. 0009 - 0009 Ediţie specială în limba cehă Chapter 3 Volume 41 P. 190  - 190 Ediţie specială în limba estonă Chapter 3 Volume 41 P. 190  - 190 Ediţie specială în limba maghiară Chapter 3 Volume 41 P. 190  - 190 Ediţie specială în limba lituaniană Chapter 3 Volume 41 P. 190  - 190 Ediţie specială în limba letonă Chapter 3 Volume 41 P. 190  - 190 Ediţie specială în limba malteză Chapter 3 Volume 41 P. 190  - 190 Ediţie specială în limba polonă Chapter 3 Volume 41 P. 190  - 190 Ediţie specială în limba slovacă Chapter 3 Volume 41 P. 190  - 190 Ediţie specială în limba slovenă Chapter 3 Volume 41 P. 190  - 190

		20031110Decizia nr. 2066/2003/CE a Parlamentului European și a Consiliuluidin 10 noiembrie 2003privind continuarea aplicării tehnicilor de anchetă areolară și de teledetecție la statisticile agricole pentru perioada 2004-2007 și de modificare a Deciziei nr. 1445/2000/CEPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 285,având în vedere propunerea Comisiei,hotărând în conformitate cu procedura menționată la articolul 251 din tratat [1],întrucât:(1) Decizia nr. 1445/2000/CE a Parlamentului European și a Consiliului din 22 mai 2000 privind aplicarea unor tehnici de anchetă areolară și de teledetecție la statisticile agricole pentru perioada 1999-2003 [2] își pierde valabilitatea la 31 decembrie 2003.(2) Necesitatea de a dispune de informații privind utilizarea solului, precum și de informații referitoare la situația culturilor este o necesitate resimțită în mod deosebit în contextul noii politici agricole comune și în perspectiva extinderii, în special în ceea ce privește analiza interacțiunilor dintre agricultură, mediul înconjurător și spațiul rural.(3) Raportul Comisiei către Parlamentul European și Consiliu cu privire la punerea în aplicare a acestor acțiuni în perioada 1999-2003 evidențiază că este oportună continuarea acestora pe o perioadă de încă patru ani.(4) Procedura de implementare a acțiunilor derulate în cadrul Deciziei nr. 1445/2000/CE trebuie continuate și aprofundate în funcție de experiența dobândită și de rezultatele obținute.(5) Activitățile de teledetecție care, ulterior, necesită eforturi de cercetare și dezvoltare în perioada 2004-2007 sunt cuprinse în al 6-lea program-cadru de cercetare și dezvoltare [3].(6) Prezenta decizie stabilește, pentru întreaga durată a programului, un pachet financiar care reprezintă referința privilegiată în sensul punctului 33 din Acordul interinstituțional din 6 mai 1999 între Parlamentul European, Consiliu și Comisie [4] privind disciplina bugetară și îmbunătățirea procedurii bugetare, pentru autoritatea bugetară în cadrul procedurii bugetare anuale,DECID:Articolul 1Decizia nr. 1445/2000/CE a Parlamentului European și a Consiliului se modifică după cum urmează:1. la articolul 1 alineatul (1), se adaugă următorul text:"Aceste acțiuni se continuă pe o perioadă de patru ani, începând cu 1 ianuarie 2004";2. articolul 3 se înlocuiește cu următorul text:"Articolul 3Pachetul financiar pentru executarea acestui program în perioada 2004-2007 se stabilește la 7,85 milioane de euro.Creditele anuale sunt autorizate de autoritatea bugetară în limita perspectivelor financiare.";3. la articolul 6, data de " 31 iulie 2003" se înlocuiește cu " 31 iulie 2007".4. la articolul 7, data de " 31 decembrie 2003" se înlocuiește cu " 31 decembrie 2007".Articolul 2Prezenta decizie intră în vigoare în a douăzecea zi de la publicarea în Jurnalul Oficial al Uniunii Europene.Adoptată la Bruxelles, 10 noiembrie 2003.Pentru Parlamentul EuropeanPreședinteleP. CoxPentru ConsiliuPreședinteleA. Marzano[1] Avizul Parlamentului European din 1 iulie 2003 (nepublicat încă în Jurnalul Oficial) și Decizia Consiliului din 29 septembrie 2003 (nepublicată încă în Jurnalul Oficial).[2] JO L 163, 4.7.2000, p. 1.[3] JO L 232, 29.8.2002, p. 1.[4] JO C 172, 18.6.1999, p. 1.--------------------------------------------------


title: 2007/884/CE: Decizia Consiliului din 20 decembrie 2007 privind autorizarea Regatului Unit de a continua aplicarea unei măsuri care derogă de la dispozițiile articolului 26 alineatul (1) litera (a), ale articolului 168 și ale articolului 169 din Directiva 2006/112/CE privind sistemul comun al taxei pe valoarea adăugată

text:
               29.12.2007

               RO

               Jurnalul Oficial al Uniunii Europene

               L 346/21

      DECIZIA CONSILIULUI

   din 20 decembrie 2007
   privind autorizarea Regatului Unit de a continua aplicarea unei măsuri care derogă de la dispozițiile articolului 26 alineatul (1) litera (a), ale articolului 168 și ale articolului 169 din Directiva 2006/112/CE privind sistemul comun al taxei pe valoarea adăugată
   (2007/884/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1) (TVA), în special articolul 395 alineatul (1),
   având în vedere propunerea Comisiei,
   întrucât:

               (1)

               Prin Decizia 95/252/CE (2) și, ulterior, prin Decizia 98/198/CE (3), Consiliul a autorizat Regatul Unit să limiteze la 50 % dreptul persoanei care închiriază sau ia în leasing un autovehicul de a-și deduce TVA-ul aferent cheltuielilor de închiriere sau de leasing al unui autovehicul destinat transportului de pasageri, în cazul în care respectivul autovehicul nu este utilizat exclusiv în interes de serviciu. Regatul Unit a fost autorizat, de asemenea, să nu considere drept prestare de servicii utilizarea în scop personal a unui autovehicul închiriat sau luat în leasing de către o persoană impozabilă. Această măsură de simplificare a scutit persoanele care au închiriat sau au luat în leasing autovehicule de a ține evidența kilometrilor parcurși în scop personal cu vehicule de serviciu și de a declara, pentru fiecare vehicul, taxa datorată pentru kilometrii parcurși efectiv în scop personal.

               (2)

               Printr-o scrisoare înregistrată la Secretariatul General al Comisiei la data de 5 februarie 2007, Regatul Unit a solicitat prelungirea termenului de aplicare a respectivei derogări, care expiră la 31 decembrie 2007.

               (3)

               În conformitate cu articolul 395 alineatul (2) din Directiva 2006/112/CE, Comisia a informat celelalte state membre, prin scrisoarea din 15 octombrie 2007, cu privire la cererea înaintată de Regatul Unit. Prin scrisoarea sa din 17 octombrie 2007, Comisia a înștiințat Regatul Unit că deține toate informațiile necesare pentru a analiza cererea.

               (4)

               Circumstanțele de drept și de fapt care au justificat acordarea autorizației de aplicare a unei derogări nu s-au schimbat, acestea fiind, în continuare, valabile.

               (5)

               La 29 octombrie 2004, Comisia a prezentat o propunere de directivă a Consiliului de modificare a Directivei 77/388/CEE, în prezent Directiva 2006/112/CE, care include armonizarea categoriilor de cheltuieli pentru care dreptul de deducere poate fi limitat. În conformitate cu prezenta propunere, limitarea dreptului de deducere se poate aplica în cazul vehiculelor motorizate rutiere. Prin urmare, este oportună prelungirea termenului de valabilitate a autorizării până la data intrării în vigoare a directivei respective. Cu toate acestea, autorizarea va expira, în orice caz, cel târziu la 31 decembrie 2010, în cazul în care respectiva directivă nu va intra în vigoare până la această dată, astfel încât să se poată evalua necesitatea prezentei decizii avându-se în vedere raportul global dintre utilizarea în interes de serviciu și cea în scop personal.

               (6)

               Derogarea astfel prelungită nu va avea un efect negativ asupra resurselor proprii ale Comunităților Europene provenite din TVA.

               (7)

               Având în vedere caracterul urgent al măsurii, este imperativ necesară acordarea unei derogări de la aplicarea termenului de șase săptămâni menționat la punctul I.3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la Tratatele de instituire a Comunităților Europene,

         ADOPTĂ PREZENTA DECIZIE:
   Articolul 1
   Prin derogare de la articolele 168 și 169 din Directiva 2006/112/CE, Regatul Unit este autorizat să limiteze la 50 % dreptul persoanei care închiriază sau ia în leasing un autovehicul de a-și deduce TVA-ul aferent cheltuielilor de închiriere sau de leasing al respectivului autovehicul, în cazul în care acesta nu este utilizat exclusiv în interes de serviciu.
   Articolul 2
   Prin derogare de la articolul 26 alineatul (1) litera (a) din Directiva 2006/112/CE, Regatul Unit este autorizat să nu considere drept prestare de servicii utilizarea în scop personal a unui autovehicul de serviciu închiriat sau luat în leasing de către o persoană impozabilă.
   Articolul 3
   Prezenta decizie se aplică de la 1 ianuarie 2008.
   Aceasta expiră la data intrării în vigoare a normelor comunitare care stabilesc ce cheltuieli efectuate în legătură cu vehiculele motorizate rutiere nu pot face obiectul unei deduceri integrale a TVA-ului, dar cel târziu la 31 decembrie 2010.
   Articolul 4
   Prezenta decizie se adresează Regatului Unit al Marii Britanii și Irlandei de Nord.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).

      (2)  JO L 159, 11.7.1995, p. 19.

      (3)  JO L 76, 13.3.1998, p. 31. Decizie modificată ultima dată prin Decizia 2004/855/CE (JO L 369, 16.12.2004, p. 61).


title: Decizia 2009/955/PESC a Consiliului din 15 decembrie 2009 de modificare a Acțiunii comune 2005/797/PESC privind Misiunea de Poliție a Uniunii Europene pentru teritoriile palestiniene

text:
               16.12.2009

               RO

               Jurnalul Oficial al Uniunii Europene

               L 330/76

      DECIZIA 2009/955/PESC A CONSILIULUI

   din 15 decembrie 2009
   de modificare a Acțiunii comune 2005/797/PESC privind Misiunea de Poliție a Uniunii Europene pentru teritoriile palestiniene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 14 noiembrie 2005, Consiliul a adoptat Acțiunea comună 2005/797/PESC privind Misiunea de Poliție a Uniunii Europene pentru teritoriile palestiniene (1) (EUPOL COPPS) pentru o perioadă de trei ani. Faza operațională a EUPOL COPPS a început la 1 ianuarie 2006. Acțiunea comună 2005/797/PESC a fost prelungită prin Acțiunea comună 2008/958/PESC (2) până la 31 decembrie 2010.

               (2)

               Este necesar să se fixeze suma de referință financiară destinată acoperirii cheltuielilor aferente EUPOL COPPS pentru perioada 1 ianuarie 2010-31 decembrie 2010.

               (3)

               Este necesar să se specifice în ce condiții EUPOL COPPS poate să angajeze personal pe bază de contract.

               (4)

               EUPOL COPPS ar trebui să dispună de o celulă de proiecte care să identifice și să pună în aplicare proiectele.

               (5)

               Acțiunea comună 2005/797/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Acțiunea comună 2005/797/PESC se modifică după cum urmează:

               1.

               La articolul 2 se adaugă următoarea literă:

                           „d)

                           Misiunea dispune de o celulă de proiecte care identifică și pune în aplicare proiectele. Misiunea, unde este cazul, coordonează, facilitează și furnizează consultanță pentru proiectele puse în aplicare de state membre și de state terțe, sub responsabilitatea acestora, în domenii legate de misiune și în sprijinul obiectivelor acesteia.”;

               2.

               La articolul 8:

                           a)

                           alineatul (3) se înlocuiește cu următorul text:
                           „(3)   EUPOL COPPS recrutează resortisanți ai statelor membre, după cum este necesar, pe bază de contract, în cazul în care funcțiile necesare nu sunt asigurate de personal detașat de statele membre.”

                           b)

                           se introduce un nou alineat (4) după cum urmează:
                           „(4)   EUPOL COPPS recrutează de asemenea personal local, după cum este necesar.”,

                     iar alineatele următoare se renumerotează în mod corespunzător.

         Articolul 2
   Suma de referință financiară destinată acoperirii cheltuielilor aferente EUPOL COPPS în perioada 1 ianuarie 2010-31 decembrie 2010 este de 6 650 000 EUR.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 15 decembrie 2009.

            Pentru Consiliu

            Președintele

         E. ERLANDSSON

      (1)  JO L 300, 17.11.2005, p. 65.

      (2)  JO L 338, 17.12.2008, p. 75.


title: Decizia (UE) 2016/1472 a Parlamentului European din 28 aprilie 2016 privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea V –– Curtea de Conturi

text:
               14.9.2016

               RO

               Jurnalul Oficial al Uniunii Europene

               L 246/137

         DECIZIA (UE) 2016/1472 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea V — Curtea de Conturi
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2014 (1),

               —

               având în vedere conturile anuale consolidate ale Uniunii Europene pentru exercițiul financiar 2014 [COM(2015) 377 – C8-0203/2015] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2014, însoțit de răspunsurile instituțiilor (3),

               —

               având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0107/2016),

               1.

               acordă Secretarului General al Curții de Conturi descărcarea de gestiune pentru execuția bugetului Curții de Conturi aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului European, Consiliului, Comisiei, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 51, 20.2.2014.

      (2)  JO C 377, 13.11.2015, p. 1.

      (3)  JO C 373, 5.11.2015, p. 1.

      (4)  JO C 377, 13.11.2015, p. 146.

      (5)  JO L 298, 26.10.2012, p. 1.


title: 2012/582/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/221

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2010
   (2012/582/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0136/2012),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 15.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Agenția Europeană pentru Securitatea Rețelelor Informatice și a Datelor

               2006

               2007

               2008

               2009

               Performanță

               n.a.

               n.a.

                           —

                           Solicită Agenției să prezinte o analiză diacronică a operațiunilor realizate în exercițiul care face obiectul descărcării de gestiune și a celor realizate în exercițiile precedente

               n.a.

               Gestiunea bugetară și financiară

                           —

                           Principiile anualității și specificității nu au fost pe deplin respectate în execuția bugetului Agenției: a fost înregistrată o concentrare a tranzacțiilor în ultimul trimestru al exercițiului

                           —

                           Deficiențe în desfășurarea activităților operaționale: în noiembrie și decembrie 2007 au fost executate 40 % din angajamente și peste 50 % din plățile privind activitățile operaționale;

                           —

                           deficiențe în procedurile de achiziții publice (preselecția ofertelor nu a fost justificată, documentele de evaluare nu au fost semnate de comisia de evaluare, dosarele nu au fost structurate și au fost incomplete)

                           —

                           CCE a constatat deficiențe în procedurile de achiziții publice: de exemplu, subestimarea bugetului aferent unui contract-cadru (în cazul unui contract-cadru de servicii cu durata de trei ani, nevoile au fost subestimate și bugetul prevăzut pentru acoperirea cheltuielilor aferente pe toată durata exercițiului a fost integral utilizat în șase luni)

                           —

                           Îndeamnă Comisia să examineze posibilitățile de a pune pe deplin în aplicare o gestiune a numerarului axată pe necesități

                           —

                           Îndeamnă Comisia să asigure menținerea durabilă a lichidităților Agenției la un nivel cât mai redus posibil

                           —

                           Este preocupat de constatarea Curții de Conturi conform căreia creditele reportate în exercițiul următor reprezintă 19 % din bugetul total al Agenției

               Auditul intern și resursele umane

                           —

                           Procedurile de control intern nu au fost bine justificate cu documente; aceste proceduri sunt necesare pentru a asigura transparența și buna gestiune financiară

               n.a.

                           —

                           Au fost puse în aplicare toate cele opt recomandări ale Serviciului de Audit Intern; acestea priveau, printre altele, politica de personal, reînnoirea contractelor care expiră la sfârșitul anului 2008, independența comitetelor de selecție, serviciile de formare profesională și transparența procedurii de promovare

                           —

                           Deficiențe în procedurile de selecție a personalului

                           —

                           Solicită ca Agenția să introducă și controale ex post cu ajutorul unui furnizor profesionist în domeniu

                           —

                           Îndeamnă Agenția să realizeze un inventar fizic exhaustiv și să asigure corectitudinea înregistrărilor contabile

               Procedurile de achiziții publice

               n.a.

               n.a.

               n.a.

                           —

                           Invită Agenția să își consolideze controalele interne pentru a garanta faptul că procedurile și contractele de achiziții publice sunt executate corect

                           —

                           Îndemnă Agenția:

                                       —

                                       să îmbunătățească transparența, atât în ceea ce privește estimările bugetare, cât și în ceea ce privește atribuirea responsabilităților pentru proiecte

                                       —

                                       să își consolideze procedura de autorizare a achizițiilor publice la nivelul deciziilor privind finanțarea și al programului de lucru

                                       —

                                       să garanteze că în rapoartele sale anuale de activitate se prezintă, într-un mod detaliat, toate derogările aplicate

                                       —

                                       să garanteze că se iau măsurile adecvate ca răspuns la potențialele nereguli constatate

                                       —

                                       să elaboreze controale ex post și să prezinte rapoarte cu privire la acestea

          ---documentbreak---

               17.10.2012

               RO

               Jurnalul Oficial al Uniunii Europene

               L 286/222

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0136/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției Europene pentru Securitatea Rețelelor Informatice și a Datelor (denumită în continuare „Agenția”) aferente exercițiului financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           s-a declarat preocupat de constatarea Curții de Conturi potrivit căreia creditele reportate în exercițiul următor reprezintă 19 % din bugetul total al Agenției;

                           —

                           a îndemnat Agenția să realizeze un inventar fizic exhaustiv și să asigure corectitudinea înregistrărilor contabile;

                           —

                           a îndemnat Agenția:

                                       —

                                       să îmbunătățească transparența, atât în ceea ce privește estimările bugetare, cât și în ceea ce privește atribuirea responsabilităților;

                                       —

                                       să își consolideze procedura de autorizare a achizițiilor publice la nivelul deciziilor privind finanțarea și al programului de lucru;

                                       —

                                       să garanteze că în rapoartele sale anuale de activitate (RAA) se prezintă, într-un mod detaliat, toate derogările aplicate;

                                       —

                                       să garanteze că se iau măsuri adecvate ca răspuns la potențialele nereguli constatate;

                                       —

                                       să elaboreze controale ex post și să prezinte rapoarte cu privire la acestea;

               C.

               întrucât bugetul general al Agenției pentru exercițiul 2010 s-a ridicat la 8 113 188 EUR, ceea ce reprezintă o scădere de 0,05 % față de exercițiul financiar 2009; întrucât contribuția inițială din bugetul Uniunii la bugetul Agenției a fost în 2010 de 7 288 200 EUR (6), în comparație cu 7 800 000 EUR în 2009,

      Gestiunea bugetară și financiară

               1.

               reamintește că contribuția inițială a Uniunii la bugetul Agenției a fost în 2010 de 7 288 200 EUR; constată însă că suma de 640 000 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel la 7 928 200 EUR pentru 2010;

               2.

               constată, pe baza conturilor anuale ale Agenției pentru exercițiul financiar 2010, că bugetul său inițial s-a ridicat la 7 928 200 EUR; observă însă că bugetul a fost modificat de Consiliul de administrație al Agenției pentru a reflecta contribuția țărilor AELS, în valoare de 184 988 EUR;

               3.

               constată, pe baza conturilor anuale, că rata de angajare a creditelor a fost de 99,95 %, în comparație cu 94,40 % în 2009, în timp ce rata de utilizare a creditelor de plată a fost de 76,46 % din totalul creditelor gestionate, față de 75,67 % în exercițiul 2009;

      Reportarea creditelor

               4.

               observă, pe baza conturilor anuale ale Agenției, că a fost reportată în 2011 o sumă de 1 987 011 EUR din creditele de angajament contractate până la sfârșitul lui 2010, dar neplătite; de asemenea, constată că valoarea totală a creditelor reportate și anulate în 2010 se ridică la 89 185 EUR;

               5.

               este preocupat de faptul că, din nou, Curtea de Conturi a constatat că au fost reportate 52 % din creditele aferente bugetului operațional al Agenției (titlul III); își exprimă preocuparea cu privire la faptul că această situație indică întârzieri în realizarea activităților Agenției care sunt finanțate de la titlul III și contravine principiului bugetar al anualității; prin urmare, invită din nou Agenția să informeze autoritatea de descărcare de gestiune cu privire la acțiunile pe care le-a întreprins pentru a remedia această deficiență;

      Procedurile de achiziții publice

               6.

               constată că Agenția a implementat în 2011 controale ex post cu scopul de a îmbunătăți performanța sistemelor de control intern în ceea ce privește procedurile de achiziții publice; îndeamnă însă Agenția să instituie și măsuri eficace de verificare ex ante pentru a preveni apariția unor probleme în cadrul procedurilor de achiziții; invită Curtea de Conturi să analizeze eficacitatea acestor măsuri;

               7.

               este informat de către Agenție că aceasta și-a îmbunătățit transparența, atât în ceea ce privește estimările bugetare, cât și în ceea ce privește atribuirea responsabilităților pentru proiecte; Agenția și-a consolidat procedura de autorizare a achizițiilor publice la nivelul deciziilor privind finanțarea și al programului de lucru; s-a asigurat că derogările aplicate au fost prezentate în mod detaliat în raportul său anual de activitate (RAA); și a garantat că se iau măsurile adecvate ca răspuns la potențialele nereguli constatate; invită totuși Curtea de Conturi să informeze autoritatea care acordă descărcarea de gestiune despre eficiența acestor măsuri;

               8.

               constată, pe baza RAA al Agenției, că aceasta a înregistrat următoarele rezultate în ceea ce privește contractele atribuite în cadrul procedurilor de achiziții publice lansate în 2010:

                           —

                           contracte: 52, dintre care 20 sunt contracte de servicii, iar 9 contracte-cadru de servicii;

                           —

                           bonuri de comandă: 233, dintre care 79 au fost emise în temeiul unui contract-cadru de servicii;

                           —

                           proceduri de achiziții publice lansate: 36, dintre care 13 proceduri de achiziții deschise.

      Recuperarea fondurilor de la autoritățile fiscale ale statului membru gazdă

               9.

               constată încă o dată, cu dezamăgire, că nu s-au făcut progrese față de exercițiul financiar anterior în ceea ce privește recuperarea sumei de 45 000 EUR, care reprezintă cuantumul TVA-ului plătit în avans de Agenție către autoritățile fiscale ale statului membru gazdă; prin urmare, îndeamnă Agenția să informeze autoritatea de descărcare de gestiune de îndată ce statul membru gazdă va fi efectuat rambursarea în cauză;

      Resursele umane

               10.

               se declară încă o dată preocupat de deficiențele din procedurile de selecție a personalului care persistă și pun în pericol transparența acestor proceduri; reamintește constatarea Curții de Conturi conform căreia comisiile de selecție nu au stabilit în prealabil nici punctajul minim pe care candidații trebuiau să îl obțină pentru a fi invitați la interviu și nici criteriile necesare pentru înscrierea pe lista de rezervă; în consecință, îndeamnă Agenția să remedieze această situație și să informeze autoritatea de descărcare de gestiune cu privire la măsurile luate; constată că măsurile luate de Agenție până în prezent s-au dovedit a fi insuficiente în acest sens; consideră că autoritatea de descărcare de gestiune nu mai poate accepta repetarea acestei probleme;

               11.

               observă, pe baza conturilor anuale, că la sfârșitul exercițiului 2010 personalul Agenției număra 40 de agenți temporari (AT) și 11 agenți contractuali (AC); constată că patru posturi de AT și două posturi de AC erau neocupate la sfârșitul lui 2010 și că procedurile de recrutare pentru trei posturi de AT vacante au fost finalizate în al patrulea trimestru al lui 2010, în timp ce procedurile de recrutare pentru posturile de AC au fost lansate la începutului lui 2011;

               12.

               remarcă, de asemenea, pe baza raportului anual de activitate al Agenției (RAA), că unitatea de resurse umane din cadrul Agenției a avut următoarele priorități în 2010:

                           —

                           planificarea recurentă a resurselor (Planul privind politica de personal);

                           —

                           măsuri afirmative cuantificabile pentru fidelizarea personalului;

                           —

                           servicii asigurate prin fluxuri electronice de activitate;

                     prin urmare, solicită Curții de Conturi să informeze autoritatea de descărcare de gestiune dacă aceste priorități au fost într-adevăr puse în aplicare;

      Sistemele de control intern

               13.

               observă că Agenția pune în practică și consolidează proceduri interne și sisteme de control intern pentru toate circuitele financiare, așa cum se prevede în programul său de lucru pentru 2010;

      Auditul intern

               14.

               constată că Serviciul de Audit Intern (IAS) a realizat în cadrul Agenției o evaluare a riscurilor minore pentru Agenție cu scopul de a actualiza prioritățile de audit și planul de audit al IAS pentru 2010-2012; remarcă în special că Agenția se confruntă cu un risc sporit în următoarele domenii: planificare, contabilitate, execuție bugetară, dezvoltarea și gestionarea sistemelor informatice, continuitatea activității, relațiile cu partenerii, comunicarea externă și analizele de impact și evaluările; îndeamnă deci Agenția să adopte cu promptitudine măsurile necesare pentru a reduce riscurile în aceste domenii;

               15.

               ia act de faptul că IAS a realizat în 2010 un audit pe tema „Planificare: parteneri și obiective operaționale” pentru a evalua și a oferi asigurări rezonabile cu privire la eficacitatea și caracterul adecvat al sistemului de control intern, fiind luate în calcul contribuțiile și nevoile partenerilor, precum și eficacitatea alocării resurselor din perspectiva priorităților stabilite pentru activitățile operaționale;

               16.

               constată, pe baza informațiilor furnizate de Agenție, că IAS a formulat 10 recomandări, trei dintre acestea fiind considerate „foarte importante” și șapte „importante”; observă că recomandările „foarte importante” privesc:

                           —

                           elaborarea unei hărți a așteptărilor pe care le au partenerii;

                           —

                           implicarea partenerilor în planificarea proiectelor;

                           —

                           îmbunătățirea modului de gestionare a relațiilor cu partenerii printr-un instrument informatic adecvat;

               17.

               îndemnă deci Agenția să depună în continuare eforturi pentru:

                           —

                           a implica partenerii înaintea elaborării programului provizoriu de lucru al Agenției și în cursul acestui proces;

                           —

                           a elabora un cadru multianual în care să fie stabilite principalele domenii de interes și să fie identificate prioritățile;

                           —

                           a spori utilizarea feedback-ului primit de la parteneri;

                     invită Agenția să informeze autoritatea de descărcare de gestiune cu privire la măsurile luate în acest sens;

               18.

               constată că Agenția a declarat că a dat curs la patru recomandări foarte importante referitoare la procedurile de achiziții publice formulate în cadrul auditului pentru exercițiul 2009 și că punerea lor în aplicare este în prezent examinată de IAS;

               19.

               atrage atenția asupra recomandărilor sale formulate în rapoartele precedente referitoare la descărcarea de gestiune, așa cum sunt prezentate în anexa la prezenta rezoluție;

               20.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 15.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 186.

      (6)  JO L 64, 12.3.2010, p. 759.

      (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


title: 2009/56/CE: Decizia Băncii Centrale Europene din 12 decembrie 2008 de modificare a Deciziei BCE/2001/15 privind emisiunea de bancnote euro (BCE/2008/26)

text:
               24.1.2009

               RO

               Jurnalul Oficial al Uniunii Europene

               L 21/75

      DECIZIA BĂNCII CENTRALE EUROPENE

   din 12 decembrie 2008
   de modificare a Deciziei BCE/2001/15 privind emisiunea de bancnote euro
   (BCE/2008/26)
   (2009/56/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul de instituire a Comunității Europene, în special articolul 106 alineatul (1),
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 16,
   întrucât:

               (1)

               Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (1) dispune ajustarea grilei de repartiție pentru subscrierea la capitalul Băncii Centrale Europene (BCE) (denumită în continuare „grila de repartiție pentru capital”) în conformitate cu articolul 29.3 din Statutul SEBC și stabilește cu aplicare de la 1 ianuarie 2009 noile ponderi atribuite fiecărei bănci centrale naționale (BCN) în grila de repartiție pentru capital ajustată (denumite în continuare „ponderi în grila de repartiție pentru capital”).

               (2)

               Conform articolului 1 din Decizia 2008/608/CE a Consiliului din 8 iulie 2008 în conformitate cu articolul 122 alineatul (2) din tratat, privind adoptarea de către Slovacia a monedei unice la 1 ianuarie 2009 (2), Slovacia îndeplinește condițiile necesare pentru adoptarea euro, iar derogările în favoarea sa acordate în temeiul articolului 4 din Actul de aderare din 2003 (3) încetează începând cu 1 ianuarie 2009.

               (3)

               Articolul 1 litera (d) din Decizia BCE/2001/15 din 6 decembrie 2001 privind emisiunea de bancnote euro (4) definește „grila pentru alocarea bancnotelor” și face trimitere la anexa la acea decizie, în care se precizează grila pentru alocarea bancnotelor ce se aplică de la 1 ianuarie 2008. Dat fiind că de la 1 ianuarie 2009 se vor aplica noi ponderi în grila de repartiție pentru capital și că Slovacia va adopta euro la 1 ianuarie 2009, se impune modificarea Deciziei BCE/2001/15 pentru a stabili grila pentru alocarea bancnotelor ce se aplică începând cu 1 ianuarie 2009,

         DECIDE:
   Articolul 1
   Modificarea Deciziei BCE/2001/15
   Decizia BCE/2001/15 se modifică după cum urmează:

               1.

               La articolul 1 litera (d), ultima teză se înlocuiește cu următoarea:
               „În anexa la prezenta decizie se precizează grila pentru alocarea bancnotelor ce se aplică începând cu 1 ianuarie 2009.”

               2.

               Anexa la Decizia BCE/2001/15 se înlocuiește cu textul prevăzut în anexa la prezenta decizie.

         Articolul 2
   Dispoziție finală
   Prezenta decizie intră în vigoare la 1 ianuarie 2009.

      Adoptată la Frankfurt pe Main, 12 decembrie 2008.

            Președintele BCE

         Jean-Claude TRICHET

      (1)  A se vedea pagina 66 din prezentul Jurnal Oficial.

      (2)  JO L 195, 24.7.2008, p. 24.

      (3)  Act privind condițiile de aderare ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace și adaptările tratatelor pe care se întemeiază Uniunea Europeană (JO L 236, 23.9.2003, p. 33).

      (4)  JO L 337, 20.12.2001, p. 52.

      ANEXĂ
      GRILA PENTRU ALOCAREA BANCNOTELOR ÎNCEPÂND CU 1 IANUARIE 2009

                  Banca Centrală Europeană

                  8,0000 %

                  Nationale Bank van België/Banque Nationale de Belgique

                  3,1975 %

                  Deutsche Bundesbank

                  24,9630 %

                  Central Bank and Financial Services Authority of Ireland

                  1,4640 %

                  Bank of Greece

                  2,5900 %

                  Banco de España

                  10,9465 %

                  Banque de France

                  18,7465 %

                  Banca d’Italia

                  16,4730 %

                  Central Bank of Cyprus

                  0,1805 %

                  Banque centrale du Luxemburg

                  0,2305 %

                  Bank Ċentrali ta’ Malta/Central Bank of Malta

                  0,0835 %

                  De Nederlandsche Bank

                  5,2575 %

                  Oesterreichische Nationalbank

                  2,5595 %

                  Banco de Portugal

                  2,3075 %

                  Banka Slovenije

                  0,4335 %

                  Národná banka Slovenska

                  0,9140 %

                  Suomen Pankki

                  1,6530 %

                  Total

                  100,0000 %


title: Decizia (PESC) 2016/2381 a Comitetului politic și de securitate din 14 decembrie 2016 de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/2/2016)

text:
               23.12.2016

               RO

               Jurnalul Oficial al Uniunii Europene

               L 352/59

         DECIZIA (PESC) 2016/2381 A COMITETULUI POLITIC ȘI DE SECURITATE
   din 14 decembrie 2016
   de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/2/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1), în special articolul 7 alineatul (1),
   având în vedere Decizia (PESC) 2015/76 a Consiliului din 19 ianuarie 2015 privind lansarea misiunii PSAC a Uniunii Europene în Mali (EUCAP Sahel Mali) și de modificare a Deciziei 2014/219/PESC (2),
   întrucât:

               (1)

               În temeiul Deciziei 2014/219/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii EUCAP Sahel Mali, inclusiv decizia de numire a unui șef al misiunii.

               (2)

               La 26 mai 2014, COPS a adoptat Decizia EUCAP Sahel Mali/1/2014 (3), numindu-l pe domnul Albrecht CONZE în calitate de șef al misiunii EUCAP Sahel Mali pentru perioada 26 mai 2014-14 ianuarie 2015.

               (3)

               Mandatul domnului Albrecht CONZE în calitate de șef al misiunii EUCAP Sahel Mali a fost prelungit de mai multe ori, ultima dată prin Decizia (PESC) 2016/938 a COPS (4) care a prelungit mandatul său ca șef al misiunii EUCAP Sahel Mali până la 14 ianuarie 2017.

               (4)

               Înaltul Reprezentant al Uniunii pentru afaceri externe și politica de securitate a propus prelungirea mandatului domnului Albrecht CONZE în calitate de șef al misiunii EUCAP Sahel Mali de la 15 ianuarie 2017 până la 14 iulie 2017,

         ADOPTĂ PREZENTA DECIZIE:
   Articolul 1
   Mandatul domnului Albrecht CONZE în calitate de șef al misiunii EUCAP Sahel Mali se prelungește până la 14 iulie 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 decembrie 2016.

            Pentru Comitetul politic și de securitate

            Președintele

         W. STEVENS

      (1)  JO L 113, 16.4.2014, p. 21.

      (2)  JO L 13, 20.1.2015, p. 5.

      (3)  Decizia EUCAP Sahel Mali/1/2014 a Comitetului politic și de securitate din 26 mai 2014 privind numirea șefului misiunii PSAC a Uniunii Europene în Mali (EUCAP Sahel Mali) (JO L 164, 3.6.2014, p. 43).

      (4)  Decizia (PESC) 2016/938 a Comitetului politic și de securitate din 31 mai 2016 de prelungire a mandatului șefului misiunii PSAC a Uniunii Europene în Mali (EUCAP Sahel Mali/1/2016) (JO L 155, 14.6.2016, p. 23).


title: 2014/859/UE: Decizia Consiliului din 25 noiembrie 2014 de numire a unui membru britanic în cadrul Comitetului Regiunilor

text:
               2.12.2014

               RO

               Jurnalul Oficial al Uniunii Europene

               L 346/31

         DECIZIA CONSILIULUI
   din 25 noiembrie 2014
   de numire a unui membru britanic în cadrul Comitetului Regiunilor

      (2014/859/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului britanic,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015.

               (2)

               Un post de membru a devenit vacant ca urmare a încheierii mandatului lordului Graham TOPE, Comandor al Ordinului Imperiului Britanic,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               doamna Ruth DOMBEY, Councillor.

         Articolul 2
   Prezenta decizie intră în vigoare la data adoptării.

      Adoptată la Bruxelles, 25 noiembrie 2014.

            Pentru Consiliu

            Președintele

         D. FRANCESCHINI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2016/916 a Consiliului din 6 iunie 2016 privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (linia bugetară 02 03 01)

text:
                  10.6.2016

                  RO

                  Jurnalul Oficial al Uniunii Europene

                  L 153/35

            DECIZIA (UE) 2016/916 A CONSILIULUI
      din 6 iunie 2016
      privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (linia bugetară 02 03 01)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE („Protocolul 31”).

                  (3)

                  Protocolul 31 conține dispoziții și măsuri privind cooperarea în domenii specifice în afara celor patru libertăți.

                  (4)

                  Este oportun să se continue cooperarea dintre părțile contractante la Acordul privind SEE în ceea ce privește acțiunile Uniunii finanțate din bugetul general al Uniunii Europene cu privire la funcționarea și dezvoltarea pieței interne a bunurilor și serviciilor.

                  (5)

                  Prin urmare, Protocolul 31 ar trebui modificat pentru ca această cooperare extinsă să poată continua ulterior datei de 31 decembrie 2015.

                  (6)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE în ceea ce privește proiectul de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Bruxelles, 6 iunie 2016.

               Pentru Consiliu

               Președintele

            H.G.J. KAMP

         (1)  JO L 305, 30.11.1994, p. 6.

         (2)  JO L 1, 3.1.1994, p. 3.

         PROIECT
         DECIZIA NR. …/2016 A COMITETULUI MIXT AL SEE
         din …
         de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți
         COMITETUL MIXT AL SEE,
         având în vedere Acordul privind Spațiul Economic European, în special articolele 86 și 98,
         întrucât:

                     (1)

                     Este oportun să se continue cooperarea dintre părțile contractante la Acordul privind Spațiul Economic European („Acordul privind SEE”) în ceea ce privește acțiunile Uniunii finanțate din bugetul general al Uniunii Europene cu privire la funcționarea și dezvoltarea pieței interne a bunurilor și serviciilor.

                     (2)

                     Protocolul 31 la Acordul privind SEE ar trebui, prin urmare, modificat pentru ca această cooperare extinsă să se poată realiza începând cu 1 ianuarie 2016,

               ADOPTĂ PREZENTA DECIZIE:
         Articolul 1
         Larticolul 7 din Protocolul 31 la Acordul privind SEE, după alineatul (11) se introduce următorul alineat:

            „(12)   De la 1 ianuarie 2016, statele AELS participă la acțiunile Uniunii aferente următoarei linii bugetare înscrise în bugetul general al Uniunii Europene pentru anul financiar 2016:

                        —

                        Linia bugetară 02.03.01: „Funcționarea și dezvoltarea pieței interne a bunurilor și serviciilor”;”

         Articolul 2
         Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE (*).
         Prezenta decizie se aplică de la 1 ianuarie 2016.
         Articolul 3
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles, ….

                  Pentru Comitetul mixt al SEE

                  Președintele

                  Secretarii Comitetului mixt al SEE

            (*)  [Nu au fost semnalate obligații constituționale.] [Au fost semnalate obligații constituționale.]


title: Decizia (PESC) 2016/446 a Consiliului din 23 martie 2016 de modificare și de prelungire a Deciziei 2013/34/PESC a Consiliului privind o misiune militară a Uniunii Europene pentru a contribui la instruirea forțelor armate maliene (EUTM Mali)

text:
                  24.3.2016

                  RO

                  Jurnalul Oficial al Uniunii Europene

                  L 78/74

            DECIZIA (PESC) 2016/446 A CONSILIULUI
      din 23 martie 2016
      de modificare și de prelungire a Deciziei 2013/34/PESC a Consiliului privind o misiune militară a Uniunii Europene pentru a contribui la instruirea forțelor armate maliene (EUTM Mali)
      CONSILIUL UNIUNII EUROPENE,
      având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
      având în vedere propunerea Înaltului Reprezentant al Uniunii pentru afaceri externe și politica de securitate,
      întrucât:

                  (1)

                  La 17 ianuarie 2013, Consiliul a adoptat Decizia 2013/34/PESC (1) privind o misiune militară a Uniunii Europene pentru a contribui la instruirea forțelor armate maliene (EUTM Mali).

                  (2)

                  La 18 februarie 2013, Consiliul a adoptat Decizia 2013/87/PESC (2) privind lansarea EUTM Mali.

                  (3)

                  În urma revizuirii strategice, Comitetul politic și de securitate a recomandat adaptarea și prelungirea mandatului EUTM Mali pentru o perioadă de doi ani, până la 18 mai 2018.

                  (4)

                  Este necesar, de asemenea, să se stabilească valoarea de referință financiară destinată acoperirii cheltuielilor aferente EUTM Mali pentru perioada 19 mai 2016-18 mai 2018.

                  (5)

                  Decizia 2013/34/PESC ar trebui să fie modificată în consecință,

            ADOPTĂ PREZENTA DECIZIE:
      Articolul 1
      Decizia 2013/34/PESC a Consiliului se modifică după cum urmează:

                  1.

                  La articolul 1, alineatele (1) și (2) se înlocuiesc cu următorul text:
                  „(1)   Uniunea desfășoară o misiune militară de instruire (EUTM Mali), pentru a oferi, în Mali, consiliere militară și de instruire forțelor armate maliene (FAM) care operează sub controlul autorităților civile legitime, cu scopul de a contribui la restabilirea capacității lor militare, astfel încât acestea să poată desfășura operații militare menite să restabilească integritatea teritorială a Mali și să reducă pericolul reprezentat de grupările teroriste. EUTM Mali nu se implică în operații de luptă. Acțiunile acesteia se desfășoară până la porțiunea din râul Niger denumită Arcul Nigerului, inclusiv municipalitățile Gao și Timbuktu.
                  (2)   Obiectivul EUTM Mali este de a răspunde nevoilor operaționale ale FAM prin furnizarea:

                              (a)

                              de sprijin în domeniul instruirii, în beneficiul FAM;

                              (b)

                              de instruire și consiliere în ceea ce privește lanțul logistic, comanda și controlul, precum și resursele umane, precum și de instruire în domeniul dreptului internațional umanitar, protecției civililor și drepturilor omului;

                              (c)

                              unei contribuții, la cererea maliană și în coordonare cu MINUSMA, la procesul de dezarmare, demobilizare și reintegrare reglementat prin Acordul de pace, prin furnizarea de sesiuni de instruire pentru a facilita reconstituirea unor forțe armate maliene reprezentative;

                              (d)

                              de sprijin pentru procesul G5 Sahel, în cadrul activităților EUTM Mali în sprijinul FAM, contribuind la consolidarea coordonării și a interoperabilității cu forțele armate naționale G5 Sahel.”

                  2.

                  La articolul 10, alineatul (2) se înlocuiește cu următorul text:
                  „(2)   Valoarea de referință financiară pentru costurile comune ale EUTM Mali pentru perioada 19 mai 2016-18 mai 2018 este de 33 400 000 EUR. Procentajul din valoarea de referință menționată la articolul 25 alineatul (1) din Decizia (PESC) 2015/528 a Consiliului (*) se stabilește la 60 %, iar procentajul pentru angajarea menționată la articolul 34 alineatul (3) din decizia menționată se stabilește la 10 %.

                     (*)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).”"

                  3.

                  La articolul 12, alineatul (2) se înlocuiește cu următorul text:
                  „(2)   Mandatul EUTM Mali încetează la 18 mai 2018.”

            Articolul 2
      Prezenta decizie intră în vigoare la data adoptării.

         Adoptată la Bruxelles, 23 martie 2016.

               Pentru Consiliu

               Președintele

            A.G. KOENDERS

         (1)  Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (JO L 14, 18.1.2013, p. 19).

         (2)  Decizia 2013/87/PESC a Consiliului din 18 februarie 2013 privind lansarea unei misiuni militare a Uniunii Europene pentru a contribui la instruirea forțelor armate maliene (EUTM Mali) (JO L 46, 19.2.2013, p. 27).


title: Decizia Comisiei din 8 noiembrie 2000 de constituire a Grupului pentru politica privind întreprinderile [notificată cu numărul C(2000) 3089]

text:
Anunţ juridic important

|

32000D0690

Official Journal L 285 , 10/11/2000 P. 0024 - 0025 Ediţie specială în limba cehă Chapter 01 Volume 03 P. 210  - 211 Ediţie specială în limba estonă Chapter 01 Volume 03 P. 210  - 211 Ediţie specială în limba maghiară Chapter 01 Volume 03 P. 210  - 211 Ediţie specială în limba lituaniană Chapter 01 Volume 03 P. 210  - 211 Ediţie specială în limba letonă Chapter 01 Volume 03 P. 210  - 211 Ediţie specială în limba malteză Chapter 01 Volume 03 P. 210  - 211 Ediţie specială în limba polonă Chapter 01 Volume 03 P. 210  - 211 Ediţie specială în limba slovacă Chapter 01 Volume 03 P. 210  - 211 Ediţie specială în limba slovenă Chapter 01 Volume 03 P. 210  - 211

		20001108Decizia Comisieidin 8 noiembrie 2000de constituire a Grupului pentru politica privind întreprinderile[notificată cu numărul C(2000) 3089](2000/690/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Articolul 157 din Tratatul de instituire a Comunității Europene a atribuit Comunității și statelor membre sarcina de a asigura existența condițiilor necesare pentru competitivitatea industriei comunitare.(2) Din motive de raționalizare și pentru a facilita integrarea activităților Comisiei privind bunele practici, precum și coordonarea cu statele membre, conform celor afirmate în comunicarea Comisiei "Provocările pentru politica privind întreprinderile în economia bazată pe cunoaștere" [1], Comisia are nevoie de un organ de reflecție, dezbatere și consultare, format din specialiști de înalt nivel proveniți din sectorul întreprinderilor și din reprezentanți ai statelor membre, numit "Grupul pentru politica privind întreprinderile" (GPI), care să examineze aspectele generale ale politicii privind întreprinderile și să asiste Comisia la identificarea și transmiterea bunelor practici.(3) Pentru a obține o mai mare transparență și eficiență a politicii de întreprindere și pentru a-i da posibilitatea să joace un rol mai strategic în înfruntarea provocărilor din economia bazată pe cunoaștere, GPI ar trebui să conțină două secțiuni, prima alcătuită din reprezentanți ai statelor membre, și a doua din personalități eminente, alese de Comisie dintr-o gamă largă de candidați cu înaltă pregătire și calificare corespunzătoare, care își desfășoară activitatea în industrie, servicii, mediul de afaceri sau în domenii de activitate legate de dezvoltarea inovației și economia bazată pe cunoaștere.(4) Pentru a permite o reprezentare adecvată a directorilor generali din industrie și a autorităților naționale care răspund de întreprinderile mici și mijlocii (IMM), este oportun ca statele membre să poată desemna până la doi reprezentanți pentru prima secțiune.(5) Ar trebui, prin urmare, să se constituie GPI, iar termenii săi de referință și organizarea internă ar trebui să fie definite.(6) Pentru a garanta o reprezentare adecvată a IMM-urilor, ar trebui prevăzută o indemnizație fixă pentru cei care participă la activitatea GPI și care sunt angajații unei IMM.(7) Comitetul pentru comerț și distribuție și Comitetul consultativ pentru cooperative, societăți de ajutor reciproc, asociații și fundații ar trebui dizolvate,DECIDE:Articolul 1Se constituie de către Comisie un grup pentru politica privind întreprinderile, numit în continuare "grupul", ai cărui membri sunt numiți de Comisie. Sarcina sa este de a oferi consultanță Comisiei cu privire la aspectele politicii privind întreprinderile.Articolul 2(1) Grupul este format din două secțiuni:- o primă secțiune (directori generali), formată din până la doi reprezentanți din fiecare stat membru, numiți de fiecare stat membru;- o a doua cameră profesională, formată din până la 40 de membri numiți de Comisie, reprezentând o gamă largă de competențe în domenii de importanță pentru întreprinderi.(2) Pot fi constituite grupuri de lucru pentru a studia aspecte specifice pe baza unui mandat.(3) Comisia poate invita specialiști să participe la activitatea grupului, a secțiunilor sau a grupurilor de lucru.(4) Grupul, secțiunile sale și grupurile de lucru se reunesc în forma și conform calendarului stabilit de Comisie. Comisia prezidează reuniunile și funcționarii Comisiei pot participa la aceste reuniuni.(5) Grupul și secțiunile sale își stabilesc regulamentul de procedură pe baza unui proiect prezentat de Comisie. Departamentele Comisiei asigură serviciile de secretariat.(6) Comisia poate publica pe internet, în limba originală a documentului respectiv, orice concluzie, rezumat, concluzii parțiale sau documente de lucru cu privire la grup sau la secțiunile acestuia.Articolul 3Următoarele dispoziții se aplică celei de-a doua secțiuni:- membrii sunt numiți în mod individual și oferă consiliere Comisiei independent de orice instrucțiune exterioară;- informațiile obținute prin activitatea unui grup, a secțiunilor sau a grupurilor sale de lucru nu sunt divulgate, atunci când Comisie specifică că se referă la o chestiune confidențială;- mandatul membrilor este de doi ani, cu posibilitate de reînnoire. Aceștia rămân în funcție până la înlocuire sau până la încheierea mandatului lor;- membrii care nu mai sunt în măsură să aducă o contribuție efectivă la activitatea grupului, care demisionează sau care încalcă cerințele prevăzute la prima sau a doua liniuță din prezentul articol sau la articolul 278 din Tratatul de instituire a Comunității Europene pot fi înlocuiți pentru restul mandatului lor;- numele membrilor se publică în Jurnalul Oficial al Comunităților Europene.Articolul 4Cheltuielile de deplasare și de ședere efectuate de membri, observatori sau specialiști, în legătură cu activitățile grupului, se rambursează de către Comisie în conformitate cu dispozițiile în vigoare în cadrul Comisiei. Funcțiile lor nu se remunerează. Cu toate acestea, comisarul care răspunde de politica privind întreprinderile poate decide ca membrii, observatorii sau experții care sunt angajați de o întreprindere mică sau mijlocie [2] să poată beneficia de o compensare a cheltuielilor aferente activității de pregătire și absenței de la locul de muncă, sub forma unei indemnizații fixe de 500 EUR pe zi, până la cel mult 10 zile pe an.Articolul 5Deciziile 81/428/CEE [3] și 98/215/CE [4] ale Comisiei se abrogă.Articolul 6Prezenta decizie intră în vigoare la data publicării în Jurnalul Oficial al Comunităților Europene. Aceasta se aplică până la 31 decembrie 2005. Comisia va decide asupra prelungirii sale înainte de această dată.Adoptată la Bruxelles, 8 noiembrie 2000.Pentru ComisieErkki LiikanenMembru al Comisiei[1] COM (2000) 256 final, inclusiv anexa cuprinzând descrierea celei mai bune proceduri.[2] Conform definiției din recomandarea Comisiei din 3 aprilie 1996 (JO L 107, 30.4.1996, p. 4), inclusiv lucrătorii independenți.[3] JO L 165, 23.6.1981, p. 24.[4] JO L 80, 18.3.1998, p. 51.--------------------------------------------------


title: 2008/111/CE,Euratom: Decizia Comisiei din 7 decembrie 2007 de înființare a Comitetului pentru Spațiul European de Cercetare

text:
               14.2.2008

               RO

               Jurnalul Oficial al Uniunii Europene

               L 40/7

      DECIZIA COMISIEI

   din 7 decembrie 2007
   de înființare a Comitetului pentru Spațiul European de Cercetare
   (2008/111/CE, Euratom)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Tratatul de instituire a Comunității Europene a Energiei Atomice,
   întrucât:

               (1)

               Comitetul consultativ european pentru cercetare a fost instituit prin Decizia 2001/531/CE, Euratom a Comisiei (1) pentru a studia probleme generale legate de politica de cercetare.

               (2)

               Având în vedere noile provocări în materie de cercetare, cartea verde a Comisiei intitulată „Spațiul European de Cercetare: perspective noi” (2) preconiza o reformă a Comitetului consultativ european pentru cerecetare, în scopul de a consolida rolul acestuia în realizarea Spațiului European de Cercetare și pentru a-i flexibiliza și eficientiza funcționarea.

               (3)

               Prin urmare, este necesar să se constituie un grup de experți în domeniul politicilor de cercetare și de dezvoltare tehnologică și să se definească misiunea și structura acestui grup.

               (4)

               Grupul ar trebui să ofere consultanță Comisiei cu privire la realizarea Spațiului European de Cercetare, ținând seama de obiectivele stabilite în cartea verde a Comisiei „Spațiul European de Cercetare: perspective noi”.

               (5)

               Grupul ar trebui să asiste Comisia în eforturile acesteia de atingere a obiectivelor specificate de Decizia 2006/970/Euratom a Consiliului din 18 decembrie 2006 privind al șaptelea Program-cadru al Comunității Europene a Energiei Atomice (Euratom) pentru activitățile de cercetare și de formare în domeniul nuclear (2007-2011) (3) și Decizia 2006/971/CE a Consiliului din 19 decembrie 2006 privind programul specific „Cooperare” de punere în aplicare a celui de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (4).

               (6)

               Grupul ar trebui să fie compus din specialiști din comunitatea științifică, din industrie, din sectorul serviciilor și din rândul actorilor sociali.

               (7)

               Ar trebui prevăzute reglementări privind divulgarea de informații de către membrii noului grup, fără a aduce atingere normelor privind securitatea anexate la Regulamentul de procedură al Comisiei prin Decizia 2001/844/CE, CECO, Euratom (5).

               (8)

               Datele cu caracter personal ale membrilor grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

               (9)

               Este necesar să se stabilească durata de aplicare a prezentei decizii. Comisia va lua în considerare, la momentul potrivit, oportunitatea unei prelungiri.

               (10)

               Decizia 2001/531/CE, Euratom ar trebui înlocuită cu prezenta decizie,

         DECIDE:
   Articolul 1
   Comitetul pentru Spațiul European de Cercetare
   Se înființează Comitetul pentru Spațiul European de Cercetare, denumit în continuare „comitetul”, cu efect de la 1 martie 2008.
   Articolul 2
   Sarcini
   (1)   Sarcinile comitetului sunt următoarele:

               (a)

               să ofere consultanță Comisiei cu privire la realizarea Spațiului European de Cercetare;

               (b)

               să emită avize cu privire la realizarea Spațiului European de Cercetare, la cererea Comisiei sau din proprie inițiativă;

               (c)

               să prezinte Comisiei un raport anual privind situația actuală a Spațiului European de Cercetare.

         (2)   Comitetul trebuie să fie informat periodic cu privire la acțiunile și evoluțiile în domeniu.
   (3)   La cererea oficială a comitetului, serviciile Comisiei prezintă comitetului, în scris, observații cu privire la avizele sau recomandările acestuia. Serviciile Comisiei furnizează, de asemenea, în mod regulat, informații cu privire la eventualele acțiuni ulterioare întreprinse.
   (4)   Comitetul emite avize în termenul stabilit de Comisie.
   Articolul 3
   Consultări
   (1)   Comisia poate consulta comitetul cu privire la orice chestiune legată de realizarea Spațului European de Cercetare.
   (2)   Președintele comitetului poate recomanda Comisiei să consulte grupul cu privire la anumite aspecte specifice.
   Articolul 4
   Compoziție – Numire
   (1)   Comitetul este format din 22 de membri reprezentând comunitatea științifică, industria și societatea civilă.
   (2)   Membrii comitetului sunt numiți de către Comisie. Ansamblul de criterii ce urmează a fi aplicate pe parcursul procedurii de selectare și numire este următorul:

               —

               experiență în conceperea și punerea în aplicare a politicii de cercetare;

               —

               excelența în cercetare sau/și în gestionarea cercetării;

               —

               experiență în activități de consultanță la nivel european sau internațional;

               —

               echilibru între disciplinele științifice și tehnologice prin desemnarea persoanelor care au experiență academică și industrială specifică;

               —

               echilibru geografic, ținându-se seama de statele asociate la programele-cadru;

               —

               un echilibru corespunzător între sexe.

         (3)   Candidații considerați apți, dar care nu sunt numiți, pot fi înscriși pe o listă de rezervă, pe care Comisia o poate folosi pentru numirea unor supleanți.
   (4)   Membrii sunt numiți cu titlu personal și fac recomandări Comisiei independent de orice influență exterioară.
   (5)   Membrii informează la timp Comisia cu privire la orice conflict de interese care le-ar putea submina obiectivitatea.
   (6)   Membrii sunt numiți pentru un mandat de 4 ani care poate fi reînnoit și rămân în funcție până la înlocuirea lor în conformitate cu alineatul (7) sau până la sfârșitul mandatului.
   (7)   Membrii pot fi înlocuiți pentru durata rămasă a mandatului în următoarele cazuri:

               (a)

               atunci când demisionează;

               (b)

               atunci când nu mai sunt capabili să contribuie eficient la lucrările grupului;

               (c)

               atunci când nu respectă articolul 287 din tratat;

               (d)

               atunci când, contrar alineatului (4), nu sunt independenți de orice influență exterioară;

               (e)

               atunci când, contrar alineatului (5), nu au informat Comisia în timp util cu privire la un conflict de interese.

         (8)   Numele membrilor sunt publicate pe site-ul internet al Direcției Generale Cercetare.
   Numele membrilor sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Comitetul alege prin vot cu majoritate simplă un președinte și doi vicepreședinți din rândul membrilor săi.
   Președintele și cei doi vicepreședinți formează biroul comitetului. Biroul organizează activitatea comitetului.
   (2)   Cu acordul Comisiei, comitetul poate institui subgrupuri pentru a examina aspecte specifice pe baza unui mandat definit de grup. Aceste subgrupuri sunt dizolvate odată cu îndeplinirea mandatului lor.
   (3)   Comisia poate invita experți sau observatori cu competențe specifice într-un anumit subiect înscris pe ordinea de zi să participe la lucrările comitetului sau la deliberările sau lucrările unui subgrup în cazul în care, în opinia Comisiei, acest lucru este necesar sau util.
   (4)   Informațiile obținute prin participarea la deliberările sau la lucrările comitetului sau ale unui subgrup nu pot fi divulgate în cazul în care Comisia consideră că aceste informații se referă la aspecte confidențiale.
   (5)   Comitetul și subgrupurile acestuia se reunesc, în mod obișnuit, la unul dintre sediile Comisiei, în conformitate cu procedurile și calendarul stabilit de aceasta. Serviciile de secretariat sunt asigurate de Comisie. Reprezentanții Comisiei pot participa la reuniunile comitetului și ale subgrupurilor acestuia.
   (6)   Comitetul își adoptă regulamentul de procedură pe baza unui proiect prezentat de Comisie.
   (7)   Comisia poate publica, inclusiv pe Internet, orice rezumat, concluzie ori concluzie parțială sau document de lucru al comitetului, în limba originală a documentului în cauză.
   Articolul 6
   Rambursarea cheltuielilor
   Comisia rambursează cheltuielile de călătorie și, după caz, cheltuielile de ședere pentru membri, experți și observatori în cadrul activităților comitetului, în conformitate cu normele Comisiei privind rambursarea în cazul experților externi.
   Membrii comitetului, ai subgrupurilor, experții și observatorii nu sunt remunerați pentru serviciile pe care le prestează.
   Cheltuielile reuniunilor se rambursează în limitele bugetului anual alocat grupului de către serviciile competente ale Comisiei.
   Articolul 7
   Abrogare
   Decizia 2001/531/CE, Euratom se abrogă.
   Articolul 8
   Expirare
   Prezenta decizie expiră la 29 februarie 2012.

      Adoptată la Bruxelles, 7 decembrie 2007.

            Pentru Comisie

         Janez POTOČNIK

            Membru al Comisiei

      (1)  JO L 192, 14.7.2001, p. 21.

      (2)  COM(2007) 161 final, 4.4.2007.

      (3)  JO L 400, 30.12.2006, p. 60.

      (4)  JO L 400, 30.12.2006, p. 86.

      (5)  JO L 317, 3.12.2001, p. 1. Decizie modificată ultima dată prin Decizia 2006/548/CE, Euratom (JO L 215, 5.8.2006, p. 38).

      (6)  JO L 8, 12.1.2001, p. 1.